open-index/open-wikipedia-markdown huggingface dataset:
Ντιέγο Σιμεόνε

Ο **Ντιέγο Σιμεόνε** (*Diego Simeone*, 28 Απριλίου 1970), είναι Αργεντινός προπονητής ποδοσφαίρου και πρώην διεθνής ποδοσφαιριστής, ο οποίος αγωνιζόταν ως μέσος. Είναι προπονητής της Ατλέτικο Μαδρίτης από τον Δεκέμβριο του 2011.

Θεωρείται θρυλική μορφή στην ιστορία της Ατλέτικο, τόσο ως παίκτης όσο και ως προπονητής.

## Καριέρα ως ποδοσφαιριστής

Η επαγγελματική καριέρα του άρχισε το 1987, και αγωνίστηκε στην Αργεντινή, στην Ιταλία και στην Ισπανία, για τις Βέλες Σάρσφιλντ, Πίζα, Σεβίλλη, Ατλέτικο Μαδρίτης, Ίντερ, Λάτσιο και Ράσιγκ Κλουμπ. Κέρδισε το εγχώριο νταμπλ με την Ατλέτικο Μαδρίτης το 1996, το κύπελλο ΟΥΕΦΑ με την Ίντερ το 1998 και με τη Λάτσιο κέρδισε το εγχώριο νταμπλ το 2000, το ΟΥΕΦΑ Σούπερ Καπ το 1999 και το Σούπερ Καπ Ιταλίας το 2000. Με την εθνική της Αργεντινής έχει πραγματοποιήσει 106 συμμετοχές και εκπροσώπησε τη χώρα του στα Μουντιάλ του 1994, του 1998 και του 2002, και σε τέσσερα Κόπα Αμέρικα, κερδίζοντας το τουρνουά των 1991 και 1993. Επίσης, κέρδισε το ασημένιο μετάλλιο στους Ολυμπιακούς Αγώνες του 1996.

## Καριέρα ως προπονητής

Ως προπονητής έχει περάσει από τον πάγκο των Ρασίγκ Κλουμπ, Εστουντιάντες δε Λα Πλάτα, Ρίβερ Πλέιτ, Σαν Λορένσο και Κατάνια, πριν αρχίσει να προπονεί την Ατλέτικο Μαδρίτης το 2011. Κατέκτησε το πρωτάθλημα Αργεντινής τόσο με την Εστουδιάντες, όσο και με τη Ρίβερ Πλέιτ, αλλά σημείωσε τις μεγαλύτερες επιτυχίες του με την Ατλέτικο Μαδρίτης, κερδίζοντας δύο φορές το Πρωτάθλημα Ισπανίας (2014 και 2021), το Κύπελλο Ισπανίας (2013), το Σούπερ Καπ Ισπανίας (2014), δύο Γιουρόπα Λιγκ (2012 και 2018), δύο ΟΥΕΦΑ Σούπερ Καπ (2012 και 2018), ενώ έφτασε και δύο φορές στον τελικό του Τσάμπιονς Λιγκ (2014 και 2016).

Στις 8 Ιουλίου 2021 η Ατλέτικο Μαδρίτης ανακοίνωσε την επέκταση του συμβολαίου του έως το 2024.

## Παραπομπές

## Εξωτερικοί σύνδεσμοι
*

Κατηγορία:Αργεντινοί ποδοσφαιριστές
Κατηγορία:Αργεντινοί προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές ΑΚ Πίζα 2009
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Ίντερ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Ράσινγκ Κλουμπ
Κατηγορία:Παίκτες νικητές Κυπέλλου ΟΥΕΦΑ
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Αργεντινοί Ολυμπιονίκες
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Κόπα Αμέρικα 1991
Κατηγορία:Ποδοσφαιριστές Κόπα Αμέρικα 1993
Κατηγορία:Ποδοσφαιριστές Κόπα Αμέρικα 1995
Κατηγορία:Ποδοσφαιριστές Κόπα Αμέρικα 1999
Κατηγορία:Προπονητές ποδοσφαίρου Ράσινγκ Κλουμπ
Κατηγορία:Προπονητές ποδοσφαίρου Εστουδιάντες Λα Πλάτα
Κατηγορία:Προπονητές ποδοσφαίρου Ρίβερ Πλέιτ
Κατηγορία:Προπονητές ποδοσφαίρου Σαν Λορένσο Αλμάγρο
Κατηγορία:Προπονητές ποδοσφαίρου Κάλτσιο Κατάνια
Κατηγορία:Προπονητές ποδοσφαίρου Ατλέτικο Μαδρίτης
Κατηγορία:Παίκτες νικητές Κόπα Αμέρικα
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Προπονητές νικητές ΟΥΕΦΑ Γιουρόπα Λιγκ
Κατηγορία:Προπονητές ποδοσφαίρου Σέριε Α
Ερρίκος Θ΄ ο Πρεσβύτερος

Ο **Ερρίκος Θ΄** ο *Πρεσβύτερος*, πολων. Henryk IX Starszy (1387-92 - 11 Νοεμβρίου 1467) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (1397-1412, με τον αδελφό του), κυβερνήτης της Σπροτάβα, Κρόσνο Οντζάνσκιε, Σβιεμπόντσιν & του ημίσεως Γκλόγκουφ (1412-17, μαζί με τους αδελφούς του), κυβερνήτης της Σπροτάβα & του ημίσεως Γκλόγκουφ (από το 1417), κυβερνήτης του Κοζούχουφ & Ζιελόνα Γκούρα (από το 1420), του Κρόσνο Οντζάνσκιε & Σβιεμπόντσιν (από το 1430) και δούκας του Λούμπιν (από το 1446).

## Βιογραφία
Ήταν ο δευτερότοκος γιος του Ερρίκου Η΄ του *Σπουργίτη* δούκα του Ζάγκαν-Γκλόγκουφ και της Αικατερίνης των Πιαστ-Σιλεσίας-Τσέσυν, κόρης του Βλάντισλαφ Β΄ δούκα του Οπόλε.

## Οικογένεια
Νυμφεύτηκε το 1432 τη Γιάντβιγκα/Χέντβιχ των Πιαστ-Σιλεσίας-Γκλόγκουφ, κόρη του Κορράδου Α΄ του *Γηραιού*, δούκα της Ολεσνίτσα, Κόζλε και είχε τέκνα:
* Ζύγκμουντ 1431/32-1458, απεβ. 26-27 ετών.
* Ερρίκος ΙΑ΄ 1435-1476, δούκας του Γκλόγκουφ.
* Άννα 1430-40 - 1483, παντρεύτηκε τον Ιωάννη Β΄ των Ρόζενμπεργκ κυβερνήτη της Σιλεσίας & καγκελάριο της Βοημίας. 
* ένας γιος πριν τι 1447-πριν το 1467, απεβ. 20 ετών.
* Χέντβιχ π.1450-1482.
* Αικατερίνη πριν το 1454-μετά το 1497.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Mercedes-Benz X167

Το **Mercedes-Benz GLS-Class X167** είναι ένα μεγάλο πολυτελές SUV αυτοκίνητο, που κατασκευάζεται από τη γερμανική αυτοκινητοβιομηχανία Mercedes-Benz, από τον Οκτώβριο του 2019. Το αυτοκίνητο παράγεται κυρίως στις ΗΠΑ και έχει σχεδιαστεί κυρίως για την αμερικανική αγορά και αυτό αποδεικνύεται από τις μεγάλες διαστάσεις του, με το μήκος του να ξεπερνάει τα 5,20 μέτρα. Βασίζεται σε μια μακρύτερη εκδοχή του αμαξώματος της Mercedes-Benz GLE-Class W167, με αποτέλεσμα να φέρει επίσης αυτοφερόμενο σασί (δηλαδή ενιαίο δομικό σύνολο, γνωστό και ως αμάξωμα μονοκόκ). Αντικατέστησε την Mercedes-Benz GLS-Class X166.

Οι κυριότεροι ανταγωνιστές του GLS-Class X167, είναι τα αντίστοιχων διαστάσεων SUV (όλα μήκους άνω των 5 μέτρων) BMW X7, Audi Q7, Cadillac Escalade, Lincoln Navigator, Lexus LX και Toyota Sequoia, και σε κάποιο βαθμό και τα λίγο μικρότερα Volvo XC90 δεύτερης γενιάς, Range Rover και Toyota Land Cruiser.

## Εισαγωγή

Η παγκόσμια παρουσίαση του X167 έγινε τον Απρίλιο του 2019 στο Διεθνές Σαλόνι Αυτοκινήτου της Νέας Υόρκης. Για πρώτη φορά κυκλοφόρησε στις Ηνωμένες Πολιτείες τον Οκτώβριο του 2019, ενώ στην Ευρώπη και στις άλλες ηπείρους κυκλοφόρησε στα τέλη του έτους, επίσης ως μοντέλο της σεζόν (model year, έτος μοντέλου) του 2020.

## Χαρακτηριστικά
Το X167 είναι 7,7 cm μακρύτερο και 2,2 cm φαρδύτερο από τον προκάτοχο X166. Το μεταξόνιο είναι 6 cm μακρύτερο από αυτό του X166, γεγονός που αυξάνει ελαφρά τον εσωτερικό χώρο για τα καθίσματα της δεύτερης σειράς. Διατίθεται με 7-θέσιο αμάξωμα και, επιπλέον, το X167 GLS είναι το πρώτο SUV της Mercedes-Benz που διαθέτει πλήρως ηλεκτρικά ρυθμιζόμενες και τις τρεις σειρές καθισμάτων και προσφέρει την προαιρετική εξαθέσια διαμόρφωση με «καθίσματα καπετάνιου» για τη δεύτερη σειρά. Τα καθίσματα της δεύτερης και τρίτης σειράς μπορούν να αναδιπλωθούν ηλεκτρικά επίπεδα με το πάτημα ενός κουμπιού.

Το 2023 το μοντέλο υπέστη ένα λίφτινγκ, που παρουσιάστηκε επίσημα στις 4 Απριλίου 2023 και κυκλοφόρησε στις αγορές το φθινόπωρο του 2023.

## Ειδικές εκδόσεις

* AMG
* Maybach

## Αναφορές


## Εξωτερικοί σύνδεσμοι

* Η επίσημη Αμερικανική ιστοσελίδα της Mercedes-Benz GL-Class X167 
* Η επίσημη Γερμανική ιστοσελίδα της Mercedes-Benz GL-Class X167 
* Η επίσημη Ελληνική ιστοσελίδα της Mercedes-Benz GL-Class X167 

X167
Κατηγορία:Αυτοκίνητα πολυτελείας
Κατηγορία:Αυτοκίνητα SUV
Κατηγορία:Γερμανικά αυτοκίνητα
Ερρίκος ΙΑ΄ του Γκουόγκουφ

Ο **Ερρίκος ΙΑ΄**, πολων. Henryk XI Głogowski (π. 1435 - 22 Φεβρουαρίου 1476) από τον Οίκο των Πιαστ-Σιλεσίας-Γκλόγκουφ ήταν δούκας του Γκλόγκουφ (που περιελάμβανε τα: Σπροτάβα, Κρόσνο Ιντζάνσκιε, Σβιεμπόντσιν, Κοζούχουφ & Ζιελόνα Γκούρα) και του Λούμπιν (από το 1467). 

## Βιογραφία
Ήταν ο δευτερότοκος γιος του Ερρίκου Θ΄ του *Πρεσβύτερου*, δούκα του Γκλόγκουφ και της Χέντβιχ των Πιαστ-Σιλεσίας-Γκλόγκουφ, κόρης του Κορράδου Γ΄ του *Γηραιού*, δούκα της Ολεσνίτσα.

## Οικογένεια
Νυμφεύτηκε το 1472 τη Βαρβάρα των Χοεντσόλερν, κόρη του Αλβέρτου Γ΄ Αχιλλέως εκλέκτορα του Βρανδεμβούργου. Δεν απέκτησαν απογόνους.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Αρσέν Γιεγκιαζαριάν

Ο **Αρσέν Γιεγκιαζαριάν** ή Γιεγιαζαριάν ήταν Αρμένιος σκακιστής και προπονητής σκακιού, γεννημένος στις 18 Ιουνίου 1970 στο Ερεβάν και αποβιώσας στις 20 Απριλίου 2020. 

Διεθνής γκρανμαίτρ από το 2001, παράλληλα, διατελούσε προπονητής της εθνικής ομάδας γυναικών της Αρμενίας.

## Βιογραφία
Ο Αρσέν Γιεγκιαζαριάν εκπροσώπησε την Αρμενία σε δύο Σκακιστικές Ολυμπιάδες:
* το 1994, όντας αναπληρωματικός, σημείωσε δύο νίκες και δύο ισοπαλίες σε σύνολο 4 παρτίδων (αναπληρωματική σκακιέρα),
* το 1996, στο Ερεβάν, σημείωσε 5,5 βαθμούς σε σύνολο 12 παρτίδων στην πρώτη σκακιέρα της ομάδας 3 της Αρμενίας.

Ο Αρσέν Γιεγκιαζαριάν κατέκτησε:
* το Ευρωπαϊκό Κύπελλο Σκακιστικών Συλλόγων, το 1995, με την ομάδα του Ερεβάν,
* το τουρνουά της Τιφλίδας, το 2001,
* το Aeroflot Open, το 2005, στον Όμιλο A2, με σύνολο 7 βαθμών επί μέγιστου δυνατού συνόλου 9, εμπρός από τους Ζου Τζιαντσάο, Ουάνγκ Χάο και Ντενίς Χισματούλιν.
Τον Ιούλιο του 2001, τερμάτισε στη δεύτερη θέση του όπεν του Μπατούμι.

Τον Ιούνιο του 2001, στην Οχρίδα, στο Ευρωπαϊκό Πρωτάθλημα Ατομικού Σκακιού, κατετάγη στην 81η θέση επί συνόλου 203 (με 7 βαθμούς επί μέγιστου δυνατού συνόλου 13), ενώ, στη συνέχεια, το 2002, 56ος επί συνόλου 101, με 6,5 βαθμούς επί μέγιστου δυνατού συνόλου 13.

Καλύτερη επίδοσή του στο Πρωτάθλημα Αρμενίας ήταν η κατάληψη της δεύτερης θέσης τον Σεπτέμβριο του 2000, ισοβαθμώντας με τον Σμπατ Λπουτιάν.

Ως προπονητής της εθνικής ομάδας γυναικών της Αρμενίας, κατέκτησε το Ευρωπαϊκό Πρωτάθλημα Γυναικών, το 2003, καθώς και το χάλκινο μετάλλιο, το 2007.

## Παραπομπές

## Πηγές

*  

Κατηγορία:Αρμένιοι σκακιστές
Κόκε (ποδοσφαιριστής, γενν. το 1992)

Ο **Χόρχε Ρεσουρεκθιόν Μερόδιο** (8 Ιανουαρίου 1992), γνωστός ως **Κόκε**, είναι Ισπανός ποδοσφαιριστής ο οποίος αγωνίζεται ως μέσος για την Ατλέτικο Μαδρίτης, της οποίας είναι αρχηγός.

Ο Κόκε έχει περάσει ολόκληρη της καριέρα του στην Ατλέτικο Μαδρίτης. Αγωνίστηκε αρχικά στην Ατλέτικο Μαδρίτης Β το 2009 και το 2011 πραγματοποίησε τις πρώτες του εμφανίσεις με την κύρια ομάδα. Έχει πάνω από 500 συμμετοχές με την ομάδα και έχει κατακτήσει το ισπανικό πρωτάθλημα το 2013–14 και το 2020–21, δύο Γιουρόπα Λιγκ (2012 και 2018) και δύο Σούπερ Καπ (2012, 2018), ενώ έφτασε μέχρι τον τελικό του Τσάμπιονς Λιγκ το 2014 και το 2016.

Ο Κόκε κατέκτησε το ευρωπαϊκό πρωτάθλημα Κ-21 το 2013. Πραγματοποίησε το ντεμπούτο του με την εθνική αντρών εκείνη τη χρονιά και εκπροσώπησε την Ισπανία στα Μουντιάλ 2014, 2018 και 2022 και το Euro 2016 και 2020.

## Βραβεία

* Ομάδα της χρονιάς της Λα Λίγκα: 2013–14
* Ομάδα της σεζόν ΟΥΕΦΑ Τσάμπιονς Λιγκ: 2015–16
* Παίκτης του μήνα για τη Λα Λίγκα: Οκτώβριος 2013, Απρίλιος 2016
* Ομάδα του τουρνουά Ευρωπαϊκού Πρωταθλήματος Κ-21: 2013
* Ομάδα της σεζόν ΟΥΕΦΑ Γιουρόπα Λιγκ: 2017–18

## Παραπομπές


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Ερρίκος Ι΄ Ρούμπολντ

Ο **Ερρίκος Ι΄ Ρούμπολντ** ο *Νεότερος*, πολων. Henryk X Rumpold *Młodszy* (π. 1390 - 18 Ιανουαρίου 1423) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (1397-1412, με τους αδελφούς του) και κυβερνήτης του Γκλόγκουφ (από το 1412, με τον αδελφό του).

## Βιογραφία
Ήταν ο δευτερότοκος γιος του Ερρίκου Η΄ του *Σπουργίτη* δούκα του Ζάγκαν-Γκλόγκουφ και της Αικατερίνης των Πιαστ-Σιλεσίας-Τσέσυν, κόρης του Βλάντισλαφ Β΄ δούκα του Οπόλε.

Έπειτα από το τέλος του πατέρα του το 1397, ο Ερρίκος Ι΄ Ρούμπολντ τέθηκε υπό την επιτροπεία της μητέρας του και του Ροβέρτου Α΄ δούκα της Λεγκνίτσα· από το 1401 τέθηκε υπό την επιτροπεία των μεγαλυτέρων αδελφών του Ιωάννη Α΄ και Ερρίκου Θ΄ του *Πρεσβύτερου*. 

Το 1412 τα πατρικά εδάφη διαιρέθηκαν: ο Ερρίκος Θ΄, ο Ερρίκος Ι΄ Ρούμπολντ και ο Βεντσέσλαος έλαβαν το δουκάτο τού Γκλόγκουφ. Όμως ο Ερρίκος Ι΄ δεν ενδιαφερόταν για τις εσωτερικές υποθέσεις του δουκάτου και άφησε όλη τη διακυβέρνηση στα χέρια του Ερρίκου Θ΄.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Οδογέφυρα των Τεχνών

Η **Οδογέφυρα των Τεχνών** (γαλλικά: Viaduc des Arts) είναι μια σειρά καλλιτεχνικών εργαστηρίων που είναι συγκεντρωμένα σε μια μοναδική κατασκευή στο 12ο διαμέρισμα του Παρισιού, στη Γαλλία, κατά μήκος της λεωφόρου Ντωμενίλ 1 έως 129. Παλιότερα ήταν οδογέφυρα του Παρισιού που κατασκευάστηκε το 1859, για να στηρίξει τη σιδηροδρομική γραμμή που συνέδεε τον παλιό σταθμό Παρίσι-Βαστίλη που βρίσκονταν στην παρακείμενη πλατεία της Βαστίλης με την Βενσέν, στο ανατολικό άκρο του Παρισιού.

Περιλαμβάνει ένα τμήμα του υπερυψωμένου πεζόδρομου Προμενάντ Πλαντέ, και πολλές γκαλερί τέχνης, καταστήματα, καφέ και εστιατόρια.

## Ιστορικό
εναλλ.=|αριστερά|μικρογραφία|250x250εσ|Τμήμα της οδογέφυρας των Τεχνών
Στη δεκαετία του 1970, νεότερες διαδρομές μεγάλων αποστάσεων SNCF και η νέα γραμμή μετακίνησης του προαστιακού σιδηροδρόμου RER A  έκαναν περιττή την ύπαρξη της οδογέφυρας που εξυπηρετούσε τα τρένα από το 1859.

Το 1990, ο δήμαρχος του Παρισιού αποφάσισε να αποκαταστήσει τον εγκαταλελειμμένο για αρκετές δεκαετίες χώρο, ανακαινίζοντας κάθε μία από τις στοές της οδογέφυρας της σιδηροδρομικής γραμμής Παρίσι-Βενσέν, προκειμένου να τις μετατρέψει σε ένα νέο παρισινό πολυχώρο τεχνών και χειροτεχνίας. Η οδογέφυρα, κατασκευασμένη από ροζ τούβλα και πέτρα, αποκαταστάθηκε από την SEMAEST (μία από τις εταιρείες μικτής οικονομίας του Παρισιού) με τη βοήθεια του αρχιτέκτονα Πατρίκ Μπερζέ, ο οποίος έκλεισε κάθε μία στοά με μεγάλες τζαμαρίες με τοξωτά κουφώματα.

Από πάνω, στη θέση της παλιάς σιδηροδρομικής γραμμής, υπάρχει ένας δενδροφυτευμένος περίπατος, η Προμενάντ Πλαντέ, που συνδέει την πλατεία της Βαστίλης με το δάσος της Βενσέν. Οι εργασίες ανάπτυξης της οδογέφυρας έληξαν το 1994 και επέτρεψαν την εγκατάσταση διαφόρων εργαστηρίων, που παλαιότερα βρίσκονταν στο Φωμπούρ Σαιντ-Αντουάν, ένα δρόμο όπου παραδοσιακά στεγάζονταν τεχνίτες χειροποίητων επίπλων.

Κάθε στοά στεγάζει ένα εργαστήριο και όλα είναι ορατά από το δρόμο για τους περαστικούς. Περισσότεροι από πενήντα τεχνίτες και καλλιτέχνες δημιουργούν κοσμήματα, μουσικά όργανα, συνθέσεις λουλουδιών, θεατρικά σκηνικά, ρομποτικές και παλιές κούκλες, έργα τέχνης, ζωγραφική σε πορσελάνη, φώτα, χάλκινα, αποκαθιστούν ταπετσαρίες επίπλων κ.ά. Στον χώρο γίνονται προσωρινές εκθέσεις με θέμα τα καλλιτεχνικά επαγγέλματα αλλά και άλλα θέματα.

Σε συνδυασμό με την Προμενάντ Πλαντέ, είναι μία όαση μέσα στην πολύβουη πόλη και ένας χώρος για βόλτες το Σαββατοκύριακο μακριά από τον κύριο τουριστικό άξονα του Παρισιού.

## Παραπομπές


## Εξωτερικοί σύνδεσμοι
* Η ιστοσελίδα της Οδογέφυρας των Τεχνών (γαλλικά,αγγλικά)

Κατηγορία:Κτίρια και κατασκευές στο Παρίσι
Εθνική Τράπεζα της Γεωργίας

Η **Εθνική Τράπεζα της Γεωργίας** (γεωργιανά: საქართველოს ეროვნული ბანკი/*Sakartvelos Erovnuli Bank’i*) είναι η κεντρική τράπεζα της Γεωργίας. Το καθεστώς λειτουργίας της καθορίζεται από το Σύνταγμα της Γεωργίας. Η πρώτη κεντρική τράπεζα της Γεωργίας συστάθηκε το 1919. Στην παρούσα μορφή της, η τράπεζα υφίσταται από το 1991. Σύμφωνα με το Σύνταγμα της Γεωργίας είναι ανεξάρτητη από τον κρατικό έλεγχο και είναι επιφορτισμένη με τη διασφάλιση της σταθερότητας των τιμών.

## Συμβούλιο
Το ανώτατο όργανο της Εθνικής Τράπεζας είναι το Συμβούλιο, που αποτελείται από επτά μέλη. Πρόεδρος του Συμβουλίου είναι ο Πρόεδρος της Εθνικής Τράπεζας. Το Συμβούλιο, εκτός από τον πρόεδρο, αποτελείται από δύο αντιπροέδρους και τα υπόλοιπα μέλη. Τα μέλη του Συμβουλίου της Εθνικής Τράπεζας εκλέγονται για μια επταετή θητεία από το Κοινοβούλιο της Γεωργίας, έπειτα από την ψήφο της πλειοψηφίας του συνολικού αριθμού των μελών του. Τα ονόματα των μελών του συμβουλίου προτείνονται από τον Προέδρο της Γεωργίας.

### Πρόεδροι της Εθνικής Τράπεζας
*Γιάσον Λορντκιανίτζε – Διοικητής της Κρατικής Τράπεζας της Γεωργίας, Ιούλιος 1920 - Φεβρουάριος 1921
*Τζία Τοπουρία, Οκτώβριος 1991 - Ιανουάριος 1992
*Βάζα Τζιντζίκχαντζε, Ιανουάριος 1992 - Μάρτιος 1992
*Νοντάρ Κακούλια, Απρίλιος 1992 - Νοέμβριος 1992
*Ντεμούρ Ντβαλισβίλι, Νοέμβριος 1992 - Οκτώβριος 1993
*Νοντάρ Τζαβακισβίλι, Οκτώβριος 1993 - Μάρτιος 1998
*Ηρακλί Μαναγκαντίζε, Μάρτιος 1998 - Μάρτιος 2005
*Ρόμαν Γκοσιρίτζε, Μάρτιος 2005 - Οκτώβριος  2007
*Νταβίτ Αμαγκλομπέλι, Οκτώβριος 2007 - Φεβρουάριος 2009
*Γιόργκι Κανταγκίτζε, Φεβρουάριος 2009 - Φεβρουάριος 2016
*Κόμπα Γκβενετάτζε, Μάρτιος 2016 - σήμερα

## Σύνταγμα της Γεωργίας
### Άρθρο 95
*1.Η Εθνική Τράπεζα της Γεωργίας εξασφαλίζει τη λειτουργία του νομισματικού συστήματος της Γεωργίας, την παροχή της σταθερότητας των τιμών και στηρίζει την αποτελεσματική λειτουργία του χρηματοπιστωτικού τομέα.
*2.Η Εθνική Τράπεζα είναι επικεφαλής όλων των τραπεζών και ο τραπεζίτης και δημοσιονομικός αντιπρόσωπος της γεωργιανής κυβέρνησης.
*3.Η Εθνική Τράπεζα πρέπει να είναι ανεξάρτητη στις δραστηριότητές της. Τα δικαιώματα και οι υποχρεώσεις της, οι διαδικασίες των δραστηριοτήτων της, καθώς και η διασφάλιση της ανεξαρτησίας της καθορίζονται από τον Οργανικό Νόμο.
*4.Το όνομα και η μονάδα του χρήματος καθορίζονται από το νόμο. Η Εθνική Τράπεζα έχει το αποκλειστικό δικαίωμα να εκδίδει χρήματα.

### Άρθρο 96
*1.Το ανώτατο όργανο της Εθνικής Τράπεζας της Γεωργίας είναι το Συμβούλιο της Εθνικής Τράπεζας, τα μέλη του οποίου διορίζονται από το Κοινοβούλιο, με την πλειοψηφία του συνολικού αριθμού των βουλευτών, κατά την πρόταση του Προέδρου, για μια θητεία επτά ετών. Τα μέλη του Συμβουλίου μπορούν να απολυθούν μόνο με απόφαση του Κοινοβουλίου, σύμφωνα με το άρθρο 64 του παρόντος Συντάγματος.
*2.Ο Πρόεδρος της Εθνικής Τράπεζας διορίζεται από τα μέλη του Συμβουλίου και απαλλάσσεται από τα καθήκοντά του από τον/την Πρόεδρο της Γεωργίας, έπειτα από το διορισμό νέου Συμβουλίου της Εθνικής Τράπεζας.
*3.Η Εθνική Τράπεζα λογοδοτεί στο Κοινοβούλιο και υποβάλλει έκθεση σχετικά με τις δραστηριότητές της σε ετήσια βάση.

## Παραπομπές


Γεωργιας
Κατηγορία:Οικονομία της Γεωργίας
Άγιος Ιωάννης Αφιάρτη Καρπάθου

Ο **Άγιος Ιωάννης Αφιάρτη** είναι μικρό ημιορεινό χωριό της Καρπάθου στα Δωδεκάνησα. Σύμφωνα την απογραφή του 2011 έχει πληθυσμό ενός κατοίκου.

## Γενικά στοιχεία
Ο Άγιος Ιωάννης είναι κτισμένος σε υψόμετρο 111 μέτρων και βρίσκεται στο νότιο τμήμα του νησιού, σε απόσταση 14,5 χλμ. νοτιοδυτικά από την Κάρπαθο (ή Πηγάδια) και 7,5 χλμ ΝΔ. από τους Μενετές. Η περιοχή ανατολικά του χωριού και μέχρι τον Κήπο Αφιάρτη έχει χαρακτηριστεί καταφύγιο άγριας ζωής, ενώ σε κοντινή απόσταση υπάρχει αιολικό πάρκο. Ως οικισμός επίσημα αναφέρεται το 1981 να απογράφεται στην τότε κοινότητα Μενετών της επαρχίας Καρπάθου, με πληθυσμό 48 κατοίκων. Σύμφωνα με το σχέδιο Καλλικράτης ο Άγιος Ιωάννης ανήκει στην τοπική κοινότητα Μενετών που υπάγεται στη δημοτική ενότητα Καρπάθου του δήμου Καρπάθου.

## Απογραφές πληθυσμού

## Παραπομπές


Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Βεντσέσλαος του Κρόσνο

Ο **Βεντσέσλαος**, πολων. Wacław krośnieński (π. 1391 - πριν τις 4 Φεβρουαρίου 1431) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν-Γκλόγκουφ (1397-1412, με τον αδελφό του), κυβερνήτης του Γκλόγκουφ (1412-17, με τους αδελφούς του) και κυβερνήτης του Κρόσνο Οντζάνσκιε, Σβιεντόμπσιν & Μπυτνίτσα (από το 1417).

## Βιογραφία
Ήταν ο τέταρτος γιος του Ερρίκου Η΄ του *Σπουργίτη* δούκα του Ζάγκαν-Γκλόγκουφ και της Αικατερίνης των Πιαστ-Σιλεσίας-Τσέσυν, κόρης του Βλάντισλαφ Β΄ δούκα του Οπόλε.

Τον πατέρα του, που απεβίωσε το 1397, τον διαδέχθηκαν ο Βεντσέσλαος και οι τρεις μεγαλύτεροι αδελφοί του από κοινού. Κηδεμόνας έγινε η μητέρα του και όλοι εγκαταστάθηκαν στο Κοζούχουφ, που μαζί με τη Ζιελόνα Γκούρα ήταν το μερίδιο της χήρας (oprawa wdowia). Ο Ροβέρτος Α΄ δούκας της Λεγκνίτσα ανέλαβε επίτροπος ως το 1401, οπότε ενηλικιώθηκε ο πρωτότοκος Ιωάννης Α΄ και ανέλαβε την εξουσία του δουκάτου και την επιτροπεία των μικρότερων αδελφών του.

Το 1412 το δουκάτο διαιρέθηκε επίσημα: ο Ιωάννης Α΄ κράτησε το Ζάγκαν και οι Ερρίκος Θ΄ ο Πρεσβύτερος, Ερρίκος Ι΄ Ρούμπολντ και ο Βεντσέσλαος έλαβαν από κοινού το Γκλόγκουφ. Από τους τρεις, οι δύο πρώτοι κυβέρνησαν το Γκλόγκουφ και τη Σπροτάβα, ενώ ο Βεντσέσλαος κυβέρνησε τις πόλεις Κρόσνο Οντζάνσκιε, Σβιεντόμπσιν και Μπυτνίτσα.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Κορράδος Δ΄ ο Πρεσβύτερος

Ο **Κορράδος Δ΄** ο *Πρεσβύτερος*, πολων. Konrad IV Starszy (π.  1384 - 9 Αυγούστου 1447) από τον Οίκο των Πιαστ-Σιλεσίας ήταν δούκας της Ολεσνίτσα, Κόζλε, ημίσεως Μπύτομ & ημίσεως Στσινάβα (1412-16, με τους αδελφούς του), Κάντυ, Μπιερούτουφ, Πρύντνικ & Σύτσουφ (από το 1416, μόνος του) και επίσκοπος του Βρότσλαφ & δούκας της Νύσα (από το 1417).

## Βιογραφία
Ήταν ο πρωτότοκος γιος του Κορράδου Α΄ του *Γηραιού*, δούκα της Ολεσνίτσα/Ελς και της Γιούντιτ/Γκούτας. Και οι πέντε γιοί τους λεγόταν Κορράδοι.

Αν και ήταν ο πρώτος γιος και μπορούσε να κληρονομήσει το δουκάτο, ο Κορράδος Δ΄ επέλεξε να ακολουθήσει εκκλησιαστική σταδιοδρομία. Προωθήθηκε γοργά στην ιεραρχία του κλήρου: το 1399 έγινε κληρικός του Βρότσλαφ. Το επόμενο έτος ζήτησε το αξίωμα του μέλους του Συλλόγου (canon) στον καθεδρικό του Βρότσλαφ και του κοσμήτορα του Συλλόγου στο Ντομάσλαφ/Ντόμσλαου, αλλά απέτυχε. Δεν αποθαρρύνθηκε και το το 1410 έγινε μέλος του Συλλόγου στο Βρότσλαφ και (το διάστημα 1411-17) κοσμήτορας του Συλλόγου. Το 1411 ο Κορράδος Δ΄ συγκέντρωσε όλες τις προσπάθειές του στην εκλογή του ως επισκόπου της Βάρμια/Έρμλαντ. Για τον σκοπό αυτό έκανε το μακρύ ταξίδι στη Ρώμη και, αν και δεν επέτυχε ο σκοπός του, αποζημιώθηκε με τον βαθμό του master και έγινε παπικός νοτάριος. Το 1412 έγινε μέλος του Συλλόγου στο Ολομόουτς/Όλμυτς.

Έπειτα από την παραίτηση τού Βεντσεσλάου Β΄ επισκόπου του Βρότσλαφ/Μπρέσλαου το 1417, ο πάπας Μαρτίνος Ε΄ διόρισε τον Κορράδο Δ΄ ως νέο επίσκοπο. Χειροτονήθηκε στο Βρότσλαφ το 1418 από τον sufragent του Συλλόγου του Αγ. Νικολάου του Οτμούχουφ.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Κατηγορία:Επίσκοποι Μπρέσλαου
Κορράδος Ι΄ ο Λευκός

Ο **Κορράδος Ι΄** ο *Λευκός*, πολων. (1420 - 21 Σεπτεμβρίου 1492) από τον Οίκο των Πιαστ-Σιλεσίας-Ολεσνίτσα ήταν δούκας της Ολεσνίτσα, Κόζλε, ημίσεως Μπύτομ & Στσινάβα (1450-52, με τους αδελφούς του), του ημίσεως Στσινάβα (από το 1452, μόνος του), του Κόζλε & Μπύτομ (1471-72, μόνος του) και της Ολεσνίτσα (από το 1478, μόνος του).

## Βιογραφία
Ήταν ο δευτερότοκος γιος του Κορράδου Ε΄ Κάντνερ δούκα της Ολεσνίτσα, Κόζλε και της Μαργαρίτας, αγνώστου καταγωγής.

Όταν απεβίωσε ο Κορράδος Ε΄ Κάντνερ, οι δύο γιοί του παραγκωνίστηκαν από τον αδελφό του Κορράδο Ζ΄ τον *Λευκό*, που κυβέρνησε ως το 1420, οπότε οι αδελφοί Κορράδος Θ΄ και Κορράδος Ι΄ τον εκτόπισαν και ανέλαβαν την εξουσία μαζί. Το 1452 αποφάσισαν να διαιρέσουν τα πατρικά εδάφη και ο Κορράδος Ι΄ έλαβε το ήμισυ της Τστινάβα.

## Οικογένεια
Νυμφεύτηκε τη Δωροθέα Ρέυνκενμπεργκ (απεβ. 1471), κόρη του Νικολάου/Νικοδήμου Ρέυνκενμπεργκ, χαλκουργού. Ο γάμος ήταν μοργανατικός. Δεν απέκτησαν απογόνους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". genealogy.euweb.cz.

## Παραπομπές


Κατηγορία:Οίκος των Πιαστ-Σιλεσίας
Κορράδος ΣΤ΄ ο Πρύτανης

Ο **Κορράδος ΣΤ΄** ο *Πρύτανης*, πολων. Konrad VI Dziekan (π. 1391 - 3 Σεπτεμβρίου 1427) από τον Οίκο των Πιαστ-Σιλεσίας-Ολεσνίτσα ήταν δούκας του Ολεσνίτσα, Κόζλε, ημίσεως Μπύτομ & ημίσεως Στσινάβα (από το 1416, με τους αδελφούς του). Έγινε πρύτανης του Συλλόγου στον καθεδρικού του Βρότσλαφ.

## Βιογραφία
Ήταν ο τρίτος γιος του Κορράδου Γ΄ του *Γηραιού*, δούκα της Ολεσνίτσα, Κόζλε και της Γιούντιτ/Γκούτας, αγνώστου καταγωγής. Τα πέντε παιδιά τους ονομάστηκαν Κορράδοι, όπως όλα τα μέλη του κλάδου Γκλόγκουφ-Ολεσνίτσα.

Οι πέντε αδελφοί διαδέχθηκαν τον πατέρα τους το 1412. Για να μη διαιρεθεί το ήδη μικρό δουκάτο, ο Κορράδος Δ΄ ο Πρεσβύτερος και ο Κορράδος ΣΤ΄ αποφάσισαν να ακολουθήσουν εκκλησιαστική σταδιοδρομία. Ο δεύτερος ωστόσο δεν παραιτήθηκε από τη δημόσια ζωή: το κύριο μοτίβο της επιλογής σταδιοδρομίας ήταν η επιθυμία να κερδίσει μεγαλύτερη πολιτική επιρροή στη Σιλεσία. 

Όπως ο Κορράδος Δ΄, έτσι και ο Κορράδος ΣΤ΄ είχε γοργή εξέλιξη: το 1413 διορίστηκε μέλος του Συλλόγου (canon) του καθεδρικού του Βρότσλαφ και το επόμενο έτος επελέγη πρύτανης του Συλλόγου από τον επίσκοπο Βεντσέσλαο Β΄.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Κήπος Αφιάρτη Καρπάθου

Ο **Κήπος Αφιάρτη** είναι χωριό της Καρπάθου στα Δωδεκάνησα.

## Γενικά στοιχεία
Ο Κήπος Αφιάρτη βρίσκεται στα νότια του νησιού και τα ανατολικά παράλιά του σε υψόμετρο 100 μέτρα. Απέχει 11 χλμ. ΝΔ. από την Κάρπαθο (ή Πηγάδια) και 10 χλμ. Ν.-ΝΔ. από τους Μενετές. Στα νότια και σε απόσταση περίπου 1,5 χλμ. είναι το διεθνές αεροδρόμιο της Καρπάθου. Στην περιοχή έχουν εντοπιστεί από το Δημοκρίτειο Πανεπιστήμιο Θράκης ίχνη μινωικών οικισμών, οι οποίοι πιθανολογείται ότι καταστράφηκαν από σεισμούς κατά τη διάρκεια της "ανακτορικής περιόδου"  (περίπου 1800 - 1500 π.Χ.).

Ο Κήπος Αφιάρτη είναι γνωστός για τις αμμώδεις παραλίες (Βαθά, του Νικολάκη η Πούντα, Βαλιά, Μακρύ Γιαλός) και τα πεντακάθαρα νερά τους. Αποτελεί αγαπημένο προορισμό για τους windsurfers και διαθέτει αρκετά ενοικιαζόμενα δωμάτια και τουριστικά καταλύματα. Η περιοχή δυτικά του χωριού και μέχρι τον Άγιο Ιωάννη Αφιάρτη έχει χαρακτηριστεί "καταφύγιο άγριας ζωής: Άγιος Ιωάννης - Λιμνιώνας - Μόλα - Σκάλα". Ως οικισμός επίσημα αναφέρεται το 1981 να απογράφεται στην τότε  κοινότητα Μενετών. Σύμφωνα με το σχέδιο Καλλικράτης ανήκει στην τοπική κοινότητα Μενετών που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011 έχει πληθυσμό 123  κατοίκους.

## Παραπομπές


Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Κορράδος Ζ΄ ο Λευκός

Ο **Κορράδος Ζ΄** ο *Λευκός*, πολων. (1396 - 14 Φεβρουαρίου 1452) από τον Οίκο των Πιαστ-Σιλεσίας ήταν δούκας της Ολεσνίτσα/Ελς, Κόζλε, ημίσεως Μπύτομ & ημίσεως Στσινάβα (1416-27, με τους αδελφούς του), δούκας του Κάζλε & ημίσεως Μπύτομ (1427-50, μόνος του), δούκας της Ολεσνίτσα (1421-50, με τους αδελφούς του ως το 1439 και δούκας του ημίσεως της Στσινάβα (1447-50, μόνος του).

## Βιογραφία
Ήταν ο τέταρτος γιος του Κορράδου Γ΄ του *Γηραιού*, δούκα της Ολεσνίτσα και της Γιούντιτ/Γκούτας, αγνώστου καταγωγής. Οι πέντε γιοί τους έλαβαν το όνομα Κορράδος, όπως όλα τα άρρενα μέλη του κλάδου Γκλόγκουφ-Ολεσνίτσα.

## Οικογένεια
Νυμφεύτηκε πρώτα το 1437 την Αικατερίνη (απεβ. πριν το 1449), αγνώστου καταγωγής. Δεν απέκτησαν απογόνους.

Το 1450 ο Κορράδος ΣΤ΄ έκανε δεύτερο γάμο. Μερικές πηγές έχουν πως το όνομα της συζύγου του είναι άγνωστο· άλλες πηγές αναφέρουν τη Δωροθέα των Πιαστ-Μαζοβίας (απεβ. μετά το 1450), κόρη του Γιάνους του *Νεότερου*. Δεν έκανε παιδιά ούτε και από αυτόν τον γάμο. 

## Πηγές
* Marek, Miroslav. "Complete Genealogy of the House of Piast".
* Cawley, Charles, SILESIA, Medieval Lands database, Foundation for Medieval Genealogy.

## Παραπομπές


Κατηγορία:Οίκος των Πιαστ-Σιλεσίας
Κορράδος Η΄ ο Νεότερος

Ο **Κορράδος Η΄** ο *Νεότερος*, πολων. Konrad VIII Młody (μετά το 1397 - πριν τις 5 Σεπτεμβρίου 1444) από τον Οίκο των Πιαστ-Σιλεσίας-Ολεσνίτσα ήταν δούκας της Ολεσνίτσα, Κόζλε, ημίσεως Μπύτομ & ημίσεως Στσινάβα (1416-27, με τους αδελφούς του) και δούκας της Στσινάβα (από το 1427, μόνος του). Έγινε ιππότης του Τευτονικού Τάγματος.

## Βιογραφία
Ήταν ο πέμπτος γιος του Κορράδου Γ΄ του *Γηραιού*, δούκα της Ολεσνίτσα, Κόζλε και της Γιούντιτ/Γκούτας, αγνώστου καταγωγής. Τα πέντε παιδιά τους έλαβαν το όνομα Κορράδος, όπως όλα τα άρρενα μέλη του κλάδου Γκλόγκουφ-Ολεσνίτσα.

Η σεμνότητα του πατέρα τους έκανε τρία από τα παιδιά του να ακολουθήσουν εκκλησιαστική σταδιοδρομία· ο Κορράδος ΣΤ΄ ήταν ένα από αυτά. Οι πολυπληθείς απόγονοι του Οίκου των Πιαστ, πέρα από την κατάτμηση των εδαφών της Πολωνίας για να έχει ο καθένας εξουσία, αποκτούσαν εκκλησιαστικά αξιώματα για να έχουν επιρροή και έσοδα. Έτσι από τους αδελφούς του, ο πρωτότοκος Κορράδος Δ΄ ο Πρεσβύτερος έγινε επίσκοπος του Βρότσλαφ (από το 1417) και ο Κορράδος ΣΤ΄ πρύτανης του Συλλόγου του καθεδρικού του Βρότσλαφ.

### το Τάγμα των Τευτόνων
Το 1416 ο Κορράδος Η΄ έγινε Τεύτονας ιππότης. Ο αδελφός του Κορράδος Ζ΄ ο Λευκός είχε πολεμήσει στο πλευρό του Τάγματος το 1410, στη μάχη του Γκρούνβαλντ και ίσως τον παρότρυνε να εισέλθει σε αυτό. Κατά την επίσημη ορκωμοσία του ως μέλος των Τευτόνων, που έγινε στο κάστρο Μάλμπορκ, ο Κορράδος Η΄ συνοδεύτηκε από όλους τους αδελφούς του. Εκεί ο Κορράδος Δ΄, ο Κορράδος Ε΄ Κάντνερ και ο Κορράδος Ζ΄, με αντάλλαγμα ένα δάνειο 3000 γκρόσενς της Πράγας, συμφώνησαν με τον Μιχαήλ Κύχμαϊστερ φον Στέρνμπεργκ, μεγάλο Μάγιστρο των Τευτόνων, μία συμμαχία εναντίον της Πολωνίας και της Λιθουανίας. Δεσμεύτηκαν να ενισχύσουν το Τάγμα, αν αυτό δεχόταν επίθεση από τον Βλαντύσλαφ Β΄ Γιαγκιέλλο της Πολωνίας και τον Βίτολντ μεγάλο δούκα της Λιθουανίας.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Μπολέσλαφ Α΄ του Τσέσυν

Ο **Μπολέσλαφ Α΄**, πολων. Bolesław I cieszyński (π. 1363 - 6 Μαΐου 1431) από τον Οίκο των Πιαστ-Σιλεσίας-Τσέσυν ήταν δούκας του Τσέσυν & ημίσεως Γκλόγκουφ & Στσινάβα (από το 1410), του ημίσεως Μπύτομ & Σέβιες (από το 1405) και δούκας του Τόσεκ & Στζέλιν (1410-14).

## Βιογραφία
Ήταν ο δευτερότοκος γιος του Πσεμύσλαφ Α΄ του *Μεταφερόμενου*, δούκα του Τσέσυν και της Ελισάβετ των Πιαστ-Σιλεσίας-Οπόλε, κόρης του Μπολέσλαφ δούκα του Μπύτομ, Κόζλε.

## Οικογένεια
Νυμφεύτηκε πρώτα το 1406 τη Μαργαρίτα των Πρεμυσλιδών (1380-πριν το 1407), κόρη του Ιωάννη Α΄ δούκα της Οπάβα-Ράτιμπορ. Δεν απέκτησαν απογόνους.

Το 1412 ο Μπολέσλαφ Α΄ έκανε δεύτερο γάμο, με την Ευφημία των Πιάστ, κόρη του Σιεμόβιτ Δ΄ δούκα της Μαζοβίας και είχε τέκνα:
* Αλεξάνδρα π. 1412-1463, παντρεύτηκε τον Λαδίσλαο Γκαράι παλατινό (κόμη) της Ουγγαρίας.
* Βεντσέσλαος Α΄ 1413/18-1474, δούκας του Τσέσυν.
* Βλάντισλαφ π.1420-1460, δούκας του Τσέσυν.
* Πσεμύσλαφ Β΄ 1422/25-1477, δούκας του Τσέσυν.
* Μπολέσλαφ Β΄ π.1425/28-1452, δούκας του Τσέσυν.

## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Cawley, Charles, SILESIA, Medieval Lands database, Foundation for Medieval Genealogy,[self-published source][better source needed]
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Λεάντρο Ριμπέρα Αμπάντ

Ο **Λεάντρο Ριμπέρα Αμπάντ** (γεννημένος στις 27 Αυγούστου 1934) είναι Ισπανός πρώην αθλητής της υδατοσφαίρισης.

Γεννήθηκε το 1934 στη Βαρκελώνη και ήταν αθλητής της ΚΝ Μπαρτσελόνα. Στο πρωτάθλημα Ισπανίας ήταν πρωταθλητής το 1950, 1951, 1952, 1953 και το 1954. Με την εθνική ομάδα υδατοσφαίρισης της Ισπανίας ήταν τριάντα εννέα φορές διεθνής από το 1951 έως το 1957. Κατέκτησε το χρυσό μετάλλιο στους Α' Μεσογειακούς αγώνες της Αλεξάνδρειας το 1951 και το χάλκινο στους Μεσογειακούς αγώνες της Βαρκελώνης το 1955. Το 1952 συμμετείχε στους Ολυμπιακούς αγώνες του Ελσίνκι στους οποίους κατέλαβε την 8η θέση. 

Αργότερα έγινε διευθυντής και κατείχε τη θέση του προέδρου στη ΚΝ Μπαρτσελόνα από το 1978 έως το 1982.
## Παραπομπές


Κατηγορία:Ισπανοί υδατοσφαιριστές
Κατηγορία:Υδατοσφαιριστές στους Μεσογειακούς Αγώνες 1951
Κατηγορία:Υδατοσφαιριστές στους Μεσογειακούς Αγώνες 1955
Κατηγορία:Υδατοσφαιριστές στους Θερινούς Ολυμπιακούς Αγώνες 1952
Κατηγορία:Υδατοσφαιριστές ΚΝ Μπαρτσελόνα
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές Εθνικής Ισπανίας
Μπολέσλαφ Β΄ του Τσέσυν

Ο **Μπολέσλαφ Β΄**, πολων. Bolesław II cieszyński (π. 1425/28 - 4 Οκτωβρίου 1452) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1431, με τους αδελφούς του ως το 1442), κυβερνήτης του Μπιέλσκο & Φρύστατ (από το 1442) και κυβερνήτης του ημίσεως Μπύτομ (από το 1452, μόνος του).

## Βιογραφία
Ήταν ο τέταρτος γιος του Μπολέσλαφ Α΄ δούκα του Τσέσυν και της Ευφημίας των Πιαστ, κόρης του Σιεμόβιτ Δ΄ δούκα της Μαζοβίας.

## Οικογένεια
Νυμφεύτηκε το 1448 την Άννα των Γκεντιμινιδών (απεβ. μετά το 1490), κόρη του Ιβάν Βλαντιμίροβιτς, πρίγκιπα του Μπιέλσκ (γιου του Βλαντίμιρ Ολγκερντόβιτς μεγάλου πρίγκιπα του Κιέβου, γιου του Αλγκίρντας μεγάλου δούκα της Λιθουανίας) και είχε τέκνα:
* Καζιμίρ Β΄ π.1449-1528, δούκας του Τσέσυν.
* Σοφία πριν το 1450/52-1479, παντρεύτηκε τον Βίκτωρα των Ποντιέμπραντυ δούκα του Μύνστερμπεγκ & Οπάβα. 
* Βαρβάρα π.1452/53-πριν το 1507, παντρεύτηκε πρώτα τον Βαλτάσαρ των Πιαστ-Σιλεσίας-Γκλόγκουφ δούκα του Ζάγκαν-Πσέβους και μετά τον Ιωάννη Ε΄ των Πιαστ-Σιλεσίας-Οπόλε δούκα του Ζάτορ.

## Παραπομπές


## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Κατηγορία:Πολωνοί λιθουανικής καταγωγής
Εμερίκ Λαπόρτ

Ο **Εμερίκ Λαπόρτ** (*Aymeric Laporte*, 27 Μαΐου 1994) είναι Ισπανός ποδοσφαιριστής ο οποίος αγωνίζεται ως κεντρικός αμυντικός για την Αθλέτικ Μπιλμπάο.

Ο Λαπόρτ γεννήθηκε στην Αζέν και είναι Βασκικής καταγωγής. Έγινε μέλος της Ατλέτικ Μπιλμπάο το 2010, σε ηλικία 16 ετών, και έτσι έγινε μόλις ο δεύτερος Γάλλος ποδοσφαιριστής, μετά τον Μπισεντέ Λιζαραζού, που αγωνίστηκε με την ομάδα. Με την Μπιλμπάο αγωνίστηκε 220 φορές και σκόραρε δέκα φορές. Τον Ιανουάριο του 2018 αποκτήθηκε από την Μάντσεστερ Σίτι για 57 εκατομμύρια λίρες, το οποίο αποτελούσε ρεκόρ συλλόγου. Ήταν μέλος της ομάδας που κατέκτησε το εθνικό ντρεμπλ το 2019 και ήταν μέλος της καλύτερης όμαδας της Πρέμιερ Λιγκ για τη σεζόν.

Ο Λαπόρτ έχει 51 συμμετοχές με τις νεανικές ομάδες της εθνικής Γαλλίας, αλλά ενώ έχει κληθεί στην εθνική, δεν έχει αγωνιστεί. Τον Μάιο του 2021 άλλαξε χώρα πολιτογράφησης από Γαλλία σε Ισπανία ώστε να αγωνιστεί με την εθνική Ισπανίας στο Euro 2020.

## Τίτλοι
**Ατλέτικ Μπιλμπάο**

* Σούπερ Καπ Ισπανίας: 2015

**Μάντσεστερ Σίτι**

* Πρέμιερ Λιγκ: 2017–18, 2018–19, 2020–21, 2021–22, 2022–23
* Κύπελλο Αγγλίας: 2018–19, 2022–23
* Λιγκ Καπ Αγγλίας: 2017–18, 2018–19, 2020–21
* Κομιούνιτι Σιλντ: 2018
* ΟΥΕΦΑ Τσάμπιονς Λιγκ: 2022–23
* ΟΥΕΦΑ Σούπερ Καπ: 2023
**Ισπανία**

* Πρωτάθλημα Εθνών ΟΥΕΦΑ: 2023

**Ατομικές διακρίσεις**

* Ομάδα του ευρωπαϊκού πρωταθλήματος Κ-19 UEFA: 2013
* Ομάδα της χρονιάς στη Λα Λίγκα: 2013–14
* Ομάδα της Χρονιάς PFA: Πρέμιερ Λιγκ 2018–19
* FIFA FIFPro World11 υποψήφιος: 2019 (17ος αμυντικός)

## Παραπομπές

Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Ντεπορτίβο Μπασκόνια
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Αθλέτικ Μπιλμπάο Β
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Αλ Νασρ ΣΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Παίκτες νικητές ΟΥΕΦΑ Τσάμπιονς Λιγκ
Καζιμίρ Β΄ του Τσέσυν

Ο **Καζιμίρ Β΄**, πολων. (π. 1449 - 13 Δεκεμβρίου 1528) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1477), κυβερνήτης του Κόζλε (1479-1509), Βόλουφ (από το 1493), Πστσύνα (1498-1517), Οπάβα (από το 1506), δούκας του Γκλόγκουφ (από το 1506). Έγινε διοικητής (landeshauptmann) της Σιλεσίας (1497-1504, 07-17) και μετά διοικητής της Άνω Σιλεσίας (από το 1517).

## Βιογραφία
Ήταν ο πρωτότοκος γιος του Μπολέσλαφ Β΄ δούκα του Τσέσυν και της Άννας των Γκεντιμινιδών, κόρης του Ιβάν Βλαντιμίροβιτς, πρίγκιπα του Μπιέλσκ (γιου του Βλαντίμιρ Ολγκερντόβιτς μεγάλου πρίγκιπα του Κιέβου, γιου του Αλγκίρντας μεγάλου δούκα της Λιθουανίας).

## Οικογένεια
Νυμφεύτηκε το 1480 την Ιωάννα των Ποντιέμπραντυ (π.1463-1496), κόρη του Βίκτωρα δούκα του Μύνστερμπεργκ και είχε τέκνα:
* Φρειδερίκος 1480/83-1507, πρύτανης του Πανεπιστημίου της Βιέννης, κοσμήτορας του Συλλόγου του Τιμίου Σταυρού και του Συλλόγου στον καθεδρικό του Βρότσλαφ. Απεβ. 27 ετών.
* Βεντσέσλαος Β΄ 1488/96-1524, διάδοχος του Τσέσυν.

## Παραπομπές


## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Λακκί Καρπάθου

*Για συνώνυμους οικισμούς δείτε το λήμμα [[Λακκί (αποσαφήνιση)]]*

Το **Λακκί** είναι πεδινό χωριό της Καρπάθου σε υψόμετρο 70 μέτρα.

## Γεωγραφία - Ιστορία
Το Λακκί βρίσκεται στα νότια του νησιού και τα ανατολικά παράλιά του, σε απόσταση 6 χλμ. ΝΔ. από την Κάρπαθο (ή Πηγάδια) και 4,5 χλμ ΝΑ. από τους Μενετές. Είναι τουριστικός προορισμός του νησιού, γνωστός για τους πολλούς κόλπους στον όρμο του Βαθυποτάμου, με αρκετά τουριστικά καταλύματα και κέντρα εστίασης. Πιο γνωστή είναι η "Αμμοωπή" με αρκετά ξενοδοχεία, ταβέρνες, καταστήματα, γραφεία ενοικιάσεως αυτοκινήτων κ.λπ. Άλλες είναι τα "Βοτσαλάκια" με άμμο και ψιλό βότσαλο, ο "Πέρα Άμμος" και η "Μικρή Αμμοωπή" με ξανθή άμμο και ρηχά νερά. Ως οικισμός αναφέρεται επίσημα το 1981 να απογράφεται στην τότε  κοινότητα Μενετών. Σύμφωνα με το σχέδιο Καλλικράτης ανήκει στην τοπική κοινότητα Μενετών που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011 έχει πληθυσμό 122  κατοίκους.

## Παραπομπές


Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Ντεμπά Μπα

Ο **Ντεμπά Μπα** (*Demba Ba*, 25 Μαΐου 1985) είναι Σενεγαλέζος ποδοσφαιριστής ο οποίος αγωνίζεται ως επιθετικός για τη Λουγκάνο και την εθνική ομάδα της Σενεγάλης.

Πραγματοποίησε το ντεμπούτο του από την γαλλική Ρουέν το 2005 πριν αποκτηθεία από τη Μουσκρόν και το 2007 από την Χοφενχάιμ. Το 2011 ο Μπα αποκτήθηκε αρχικά από τη Γουέστ Χαμ, αλλά μετά από μόλις 12 αγώνες για την ομάδα, και παρά το γεγονός ότι ήταν ο πρώτος σκόρερ του συλλόγου στο πρωτάθλημα από το 2010-11, υποβιβάστηκαν και ο Μπα αποκτήθηκε από την Νιουκάστλ Γιουνάιτεντ. Τον Δεκέμβριο του 2011 ανακηρύχθηκε παίκτης του μήνα για την Πρέμιερ Λιγκ. Τον Ιανουάριο του 2013 αποκτήθηκε από την Τσέλσι για άγνωστο ποσό, πριν αποκτηθεί 18 μήνες αργότερα για 6 εκατομμύρια ευρώ από την Μπεσίκτας. Μετά από μία σαιζόν πήγε στην Σαγκάη Σενχουά, αλλά τον επόμενο χρόνο επέστρεψε στην Τουρκία και την Ιστανμπούλ Μπασακσεχίρ. Το 2021 αποκτήθηκε από την ελβετική Λουγκάνο.

Αν και γεννήθηκε και μεγάλωσε στη Γαλλία, ο Μπα αγωνίζεται σε επίπεδο εθνικών για τη Σενεγάλη. Πραγματοποίησε το ντεμπούτο του το 2007 και έχει πραγματοποιήσει 19 συμμετοχές με το εθνόσημο. Ήταν μέλος της ομάδας που αγωνίστηκε στο Κύπελλο Εθνών Αφρικής το 2012.

## Παραπομπές


## Εξωτερικοί σύνδεσμοι
* 

Κατηγορία:Σενεγαλέζοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σενεγάλης
Κατηγορία:Ποδοσφαιριστές ΦΚ Ρουέν
Κατηγορία:Ποδοσφαιριστές Ρουαγιάλ Εξελσιόρ Μουσκρόν
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Σαγκάη Σενχουά
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Γκεζτεπέ ΣΚ
Κατηγορία:Ποδοσφαιριστές Ιστανμπούλ Μπασάκσεχιρ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κυπέλλου Εθνών Αφρικής 2012
Βεντσέσλαος Β΄ του Τσέσυν

Ο **Βεντσέσλαος Β΄**, πολων. Wacław II cieszyński (1488/96 - 17 Νοεμβρίου 1524) από τον Οίκο των Πιαστ-Σιλεσίας-Τσέσυν ήταν διάδοχος και δούκας του Τσέσυν (από το 1518, μαζί με τον πατέρα του).

## Βιογραφία
Ήταν ο δευτερότοκος γιος του Καζιμίρ Β΄ δούκα του Τσέσυν και της Ιωάννας των Ποντιέμπραντυ, κόρης του Βίκτωρα δούκα του Μύνστεμπεργκ & Τρόππαου.

## Οικογένεια
Νυμφεύτηκε το 1518 την Άννα των Χοεντσόλερν (1487-1539), κόρη του Φρειδερίκου Α΄ μαργράβου του Βρανδεμβούργου-Άνσμπαχ και είχε τέκνα;
* Βεντσέσλαος Γ΄ Αδάμ 1524-1579, δούκας του Τσέσυν.
* Λουντμίλα π.1523-μετά το 1539, απεβ. 16 ετών, ένας γιος 1520-1525; απεβ. 5 ετών.

## Αναφορές σε πηγές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Ντιρκ Κάιτ

Ο **Ντιρκ Κάιτ** (*Dirk Kuyt*, 22 Ιουλίου 1980) είναι Ολλανδός πρώην διεθνής ποδοσφαιριστής, ο οποίος αγωνιζόταν ως επιθετικός.

Ξεκίνησε την καριέρα του από την Ουτρέχτη το 1998 και σύντομα έγινε μέρος της κύριας ομάδας. Πέρασε πέντε χρόνια στην ομάδα και στην τελευταία του σαιζόν κέρδισε το πρωτάθλημα Ολλανδίας και επιλέχθηκε ως το Ολλανδικό Χρυσό Παπούτσι. Στη συνέχεια αποκτήθηκε για ένα εκατομμύριο ευρώ από τη Φέγιερνορντ. Το 2005 έγινε αρχηγός της ομάδας από το Ρότερνταμ και ήταν πρώτος σκόρερ της για τρεις συνεχόμενες σεζόν. Επίσης, ήταν πρώτος σκόρερ του Ολλανδικού πρωταθλήματος 2004-05 και Ολλανδός ποδοσφαιριστής της χρονιάς για το 2005-06. Ο Κάιτ πραγματοποίησε από το 2001 έως το 2006 εμφανίσεις σε 179 συνεχόμενους επίσημους αγώνες, και στη Φέγερνορντ αποτελούσε ένα παραγωγικό δίδυμο με τον Σαλομόν Καλού.

Αποκτήθηκε από τη Λίβερπουλ το 2006 για 10 εκατομμύρια λίρες, ενώ είχε σκοράρει 71 φορές σε 101 εμφανίσεις προταθλήματος με τη Φέγιερνορντ. Στη Λίβερπουλ έγινε μέλος της πρώτης ομάδας και αγωνίστηκε στον τελικό του Τσάμπιονς Λιγκ εναντίον της Μίλαν, σκοράροντας στον τελικό. Στην επόμενη χρονιά στο Τσάμπιονς Λιγκ σκόραρε 7 φορές. Το 2012 βοήθησε τη Λίβερπουλ να κατακτήσει το FA Cup το 2012 εναντίον της Κάρντιφ Σίτι, και αυτό το τρόπαιο είναι το μοναδικό που κατέκτησε με τη Λίβερπουλ ως παίκτης.

Το 2012 αποκτήθηκε από τη Φερνέρμπαχτσε και το 2015 επέστρεψε στη Φέγιερνορντ, την οποία βοήθησε να κατακτήσει το πρωτάθλημα για πρώτη φορά μετά το 1999. Στη συνέχεια ανακοίνωσε την απόσυρσή του, αλλά το 2018 επέστρεψε στη δράση για να βοηθήσει την Κουίκ Μπόις, της οποίας ήταν ήδη βοηθός προπονητής, λόγω έλλειψης επιθετικών.

Ο Κάιτ πραγματοποίησε το ντεμπούτο του με την εθνική αντρών το 2004 και εκπροσώπησε την Ολλανδία σε πέντε μεγάλες διοργανώσεις, τα Παγκόσμιο Κύπελλο Ποδοσφαίρου 2006, 2010 και 2014 και τα Euro 2008 και 2012. Τον Οκτώβριο του 2014 ανακοίνωσε την απόσυρσή του από τη δράση με την εθνική.

## Παραπομπές

## Εξωτερικοί σύνδεσμοι
*

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Έρεντιβιζι 
Κατηγορία:Ποδοσφαιριστές Πρέμιερ Λιγκ 
Κατηγορία:Πρώτοι σκόρερ ποδοσφαιρικών πρωταθλημάτων Ευρώπης
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Βεντσέσλαος Γ΄ Αδάμ του Τσέσυν

Ο **Βεντσέσλαος Γ΄ Αδάμ**, πολων. Wacław III Adam (Δεκέμβριος 1524 - 4 Νοεμβρίου 1579) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1528).

## Βιογραφία
Ήταν ο μόνος (επιζήσας) γιος του Βεντσέσλαου Β΄ δούκα του Τσέσυν και της Άννας των Χοεντσόλερν, κόρης του Φρειδερίκου Α΄ μαργράβου του Βρανδεμβούργου-Άνσμπαχ.

## Οικογένεια
Νυμφεύτηκε πρώτα το 1540 τη Μαρία του Πέρνσταϊν (1524-1566), κόρη του Ιωάννη Γ΄ κόμη του Κλάντσκο, θησαυροφύλακα, διοικητή & κυβερνήτη της Μοραβίας, και είχε τέκνα:
* Φρειδερίκος-Καζιμίρ 1542-1571, δούκας του Τσέσυν.
* Άννα 1543-1564, απεβ. 21 ετών.
* Σοφία 1540-1541, απεβ. 1 έτους.

Το 1567 ο Βεντσέσλαος Γ΄ Αδάμ έκανε δεύτερο γάμο, με τη Σιδωνία-Αικατερίνη των Ασκάνια, κόρη του Φραγκίσκου Α΄ δούκα της Σαξονίας-Λάουενμπουργκ και είχε τέκνα:
* Μαρία-Σιδωνία 1572-1587, παντρεύτηκε τον Φρειδερίκο Δ΄ των Πιαστ-Σιλεσίας δούκα της Λεγκνίτσα.
* Άννα-Σίβυλλα 1573-1601.
* Αδάμ-Βεντσέσλαος 1574-1617, δούκας του Τσέσυν.
* Χριστιανός-Αύγουστος 1570-1571, Ιωάννης-Αλβέρτος 1578-1579 απεβ. 1έτους, μία κόρη 1569 απεβ. νήπιο.

## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Φρειδερίκος του Τσέσυν

Ο **Φρειδερίκος**, πολων. Fryderyk cieszyński (1480/83 - Ιούνιος 1507) από τον Οίκο των Πιαστ-Σιλεσίας-Τσέσυν ήταν κοσμήτορας του Συλλόγου του Τιμίου Σταυρού και του καθεδρικού του Βρότσλαφ.

## Βιογραφία
Ήταν ο πρωτότοκος γιος του Καζιμίρ Β΄ δούκα του Τσέσυν και της Ιωάννας των Ποντέμπραντυ, κόρης του Βίκτωρα δούκα του Μύνστεμπεργκ & Τρόππαου.

Αν και πρωτότοκος, για άγνωστο λόγο προορίστηκε για εκκλησιαστική σταδιοδρομία, ίσως για να αυξήσει το κύρος του Καζιμίρ Β΄ στη Σιλεσία. Το 1501 -με την υποστήριξη του πατέρα του και άλλων δουκών της Σιλεσίας- έγινε υποψήφιος βοηθός επισκόπου στο Βρότσλαφ, με δικαίωμα διαδοχής του τότε επισκόπου Γιόχανν Δ΄ Ροτ. Όμως ο Σύλλογος του καθεδρικού απέρριψε την εκλογή, κυρίως διότι όταν ο Καζιμίρ Β΄ ήταν γενικός επόπτης (starosta) της Σιλεσίας, είχε πολιτική μη ευνοϊκή προς την Εκκλησία και ήταν εναντίον της. 

Παρά τη διαμαρτυρία του Καζιμίρ Β΄, ο σύλλογος δεν άλλαξε την απόφασή του, έτσι εκείνος το 1503 αποφάσισε να στείλει τον Φρειδερίκο στη Βιέννη, όπου λίγο μετά ονομάστηκε πρύτανης του Πανεπιστημίου. Έπειτα ο Φρειδερίκος πήγε στην Ιταλία, όπου ξεκίνησε τις σπουδές του. Παρά την απόρριψη της υποψηφιότητάς του το 1501, ο Φρειδερίκος συνέχισε τις προσπάθειές του να αποκτήσει την πιο υψηλή πνευματική εξουσία στη Σιλεσία και το 1508, με τη βοήθεια του πατέρα του, διορίστηκε κοσμήτορας του Συλλόγου του Τιμίου Σταυρού και κοσμήτορας στον Σύλλογο του καθεδρικού του Βρότσλαφ. Η πολλά υποσχόμενη σταδιοδρομία του τερματίστηκε αιφνίδια το 1507, όταν απεβίωσε αδόκητα στην Ιταλία. Τάφηκε στον καθεδρικό της Σιένα. 

## Αναφορές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Φέλμπερτ

Το **Φέλμπερτ** (γερμανικά: Velbert) είναι μεγάλη πόλη στη Γερμανία και συγκεκριμένα στο κρατίδιο της βόρειας Ρηνανίας-Βεστφαλίας με 81.984 κατοίκους (στις 31 Δεκεμβρίου 2018). Υπάγεται στην επαρχία Μέτμαν της διοικητικής περιφέρειας Ντύσσελντορφ.

Το Φέλμπερτ αναφέρθηκε για πρώτη φορά το 875 μ.Χ., με την ονομασία Φελντμπράχτι.Η οικονομία της πόλης βασίζεται κυρίως στο μέταλλο

## Παραπομπές


Κατηγορία:Πόλεις της Βόρειας Ρηνανίας-Βεστφαλίας